**Hanna Drezner-Tzakh** (hebraisk: חנה דרזנר, født 17. september 1947 i Tel Aviv) er en israelsk sanger, best kjent under artistnavnet **Ilanit**. Hun var en av Israels mest populære artister i 1960-, 1970-, og 1980-årene.

Bakgrunn
--------

Ilanit ble født i Tel Aviv, og foreldrene hennes innvandret til Israel fra Polen. Som femåring flyttet familien til São Paulo i Brasil, men flyttet tilbake til Israel i 1960.I 1964 dannet hun trioenGidi, Zach og Hanna (hebraisk: גידי, צח וחנה), der et av medlemmene var hennes kommende ektemann, Shlomo Zach. Trioen ble senere en duo under navnet *Ilan & Ilanit*. I 1966 utga de debutalbumet *Ilan Ilan*, som fikk stor suksess. Duoen og ekteskapet ble oppløst i 1973, og Ilanit satset deretter på en solokarriere. Hun fortsatte likevel et profesjonelt samarbeid med eksmannen. I 1972 utga hun sitt første soloalbum.

I 1973 var Ilanit Israels første representant i Eurovision Song Contest, der hun fremførte bidraget «Ey sham» («אי שם», norsk: *Et sted*). Bidraget endte på fjerdeplass. Den israelske debuten ble ledsaget av tidenes største sikkerhetsoppbud i konkurransen til da. En anekdote går ut på at Ilanit opptrådte med skuddsikker vest under kjolen, noe hun har tilbakevist i ettertid. Samme år ga hun ut sitt andre studioalbum, der «Ey sham» var et av sporene.

I 1974 representerte Ilanit Israel i World Popular Song Festival i Tokyo med sangen «Shiru shir lashemesh» (norsk: *syng en sang til solen*). Finalen ble arrangert 17. november 1974, og hun endte på niendeplass.

Ilanit deltok på nytt i Eurovision Song Contest 1977 med bidraget «Ahava hi shir lishnayim» («אהבה היא שיר לשניים», norsk: *kjærlighet er en sang for to*) og endte på ellevteplass med 49 poeng. Hun skulle også ha deltatt i Eurovision Song Contest 1984 med låten «Balalaika», men konkurransen sammenfalt Israels minnedag, og landet trakk seg derfor fra Eurovision Song Contest dette året.

Hvert eneste år i perioden 1971–1977 ble hun kåret til *årets sanger* i Israel, en bedrift ingen andre israelske artister har lyktes med.

Ilanit fortsatte å ha stor suksess i hjemlandet, blant annet med flere sanger av sangeren og låtskriveren Ehud Manor. I 2005 turnerte hun i Nord-Amerika sammen med flere andre etablerte israelske artister. I 2008 ga hun ut albumet *Israelit*, og i 2017 barneplaten *Holiday Songs for Children*.

Referanser
----------

1. ↑  «Ilanit biography». *Last.fm* **(engelsk)**. Besøkt 11. mai 2019.
2. 1 2 3 4 5 6 7 8 9 10  «Mooma Mako». Mako. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 12. juni 2014.
3. ↑  Josh Hamerman (8. mai 2007). «Debunking a Eurovision Myth». Ynetnews Culture. Besøkt 17. desember 2016.
4. ↑  Eriksen, Espen (6. april 1973). «Dyster skygge over Melodi Grand Prix». *Verdens Gang*. s. 14.
5. ↑  «An Xtra Happy Birthday; week 38!». *ESCXTRA.com* **(engelsk)**. 17. september 2018. Besøkt 11. mai 2019.
6. ↑  «Ilanit». *Discogs* **(engelsk)**. Besøkt 11. mai 2019.

Eksterne lenker
---------------

* (en) Ilanit – kategori av bilder, video eller lyd på Commons Rediger på Wikidata
* (en) Ilanit på Internet Movie Database Rediger på Wikidata
* (en) Ilanit på Discogs Rediger på Wikidata

* (en) Ilanit på MusicBrainz Rediger på Wikidata

* (en) Ilanit på Spotify Rediger på Wikidata

* (en) Ilanit på Genius — sangtekster Rediger på Wikidata

* (en) Ilanit på AllMusic Rediger på Wikidata
* Ilanit på Facebook Rediger på Wikidata

* Ilanit på YouTube Rediger på Wikidata

  


| Utmerkelser og prestasjoner |
| --- |
|
| Forgjenger :**–**

 | **Israels representant i Eurovision Song Contest**1973 | Etterfølger :**Kaveret med«Natati la khayay»** |
|
| Forgjenger :**Chocolate, Menta, Mastik med«Emor shalom»**

 | **Israels representant i Eurovision Song Contest**1977 | Etterfølger :**Izhar Cohen og Alphabeta med«A-ba-ni-bi»** |


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |